సీతారాం నాయక్

సీతారాం నాయక్  తెలంగాణ రాష్టానికి చెందిన రాజకీయ నాయకుడు, 16వ పార్లమెంటు సభ్యుడు. 2014లో తెలంగాణ రాష్ట్ర సమితి తరపున మహబూబాబాద్ లోకసభ నియోజకవర్గం నుండి పార్లమెంట్ సభ్యుడిగా గెలుపొందాడు.

జననం, విద్య 
సీతారాం నాయక్ 1957, ఆగస్టు 20న లక్ష్మణ్ - మంగమ్మ దంపతులకు తెలంగాణ రాష్ట్రం, వరంగల్ జిల్లాలోని మల్లేపల్లిలో జన్మించాడు. వరంగల్‌లోని కాకతీయ విశ్వవిద్యాలయం నుండి ఎంఎస్సీ, పి.హెచ్.డి. పూర్తిచేశాడు.

వ్యక్తిగత జీవితం 
సీతారాంకు 1978, జూన్ 8న శారదతో వివాహం జరిగింది. వారికి 2 కుమారులు, 1 కుమార్తె ఉన్నారు.

వృత్తి జీవితం 
కాకతీయ విశ్వవిద్యాలయం అకాడమిక్ సెక్షన్ లో పనిచేశాడు. ప్రత్యేక తెలంగాణ ఉద్యమంలో క్రియాశీల తెలంగాణ ఉద్యమ కార్యకర్తగా పాల్గొన్నాడు.

రాజకీయ జీవితం 
2014 లోకసభ ఎన్నికలలో మహబూబాబాద్ లోకసభ నియోజకవర్గం నుంచి కేంద్ర మాజీ మంత్రి, భారత జాతీయ కాంగ్రెస్ అభ్యర్థి పోరిక బలరాం నాయక్ పై 34,992 ఓట్ల మెజారిటీతో గెలుపొందాడు.

నిర్వర్తించిన పదవులు 

 1 సెప్టెంబరు 2014 నుండి: సభా సమావేశాలకు సభ్యులు గైర్హాజరుపై కమిటీ సభ్యులు
 కమ్యూనికేషన్స్, ఇన్ఫర్మేషన్ టెక్నాలజీ మంత్రిత్వ శాఖ కన్సల్టేటివ్ కమిటీ సభ్యుడు
 1 సెప్టెంబరు 2017 - 2 నవంబర్ 2017: సామాజిక న్యాయం - సాధికారతపై స్టాండింగ్ కమిటీ సభ్యుడు
 3 నవంబరు 2017 నుండి: రసాయనాలు, ఎరువులపై స్టాండింగ్ కమిటీ సభ్యుడు

మూలాలు 

జీవిస్తున్న ప్రజలు
పార్లమెంటు సభ్యులు
వరంగల్లు జిల్లా వ్యక్తులు
వరంగల్లు జిల్లా ప్రముఖులు
1957 జననాలు
16వ లోక్‌సభ సభ్యులు